ট্রান্স-তাসমান
ট্রান্স-তাসমান এক ধরনের বিশেষণ পদ যা প্রধানত অস্ট্রেলিয়া ও নিউজিল্যান্ড দেশের ক্ষেত্রে ব্যবহার করা হয়। এর মাধ্যমে উভয় দেশের মধ্যকার আন্তঃসম্পর্কীয় বিষয়াদির গুরুত্ব তুলে ধরা হয়। দুই দেশের মধ্যে বহমান তাসমান সাগর থেকে এ নামকরণের উৎপত্তি হয়েছে। উদাহরণস্বরূপ বলা যায়, ট্রান্স-তাসমান বাণিজ্য বলতে দুই দেশের মধ্যকার ব্যবসায়িক লেনদেনকে নির্দেশ করে। ট্রান্স-তাসমান ফ্লাইট হচ্ছে - অস্ট্রেলিয়া এবং নিউজিল্যান্ডের মধ্যকার বিমান চলাচল ব্যবস্থাপনা। ট্রান্স-তাসমান ভ্রমণ ব্যবস্থা হচ্ছে - অস্ট্রেলিয়া এবং নিউজিল্যান্ডের মধ্যকার এক ধরনের চুক্তিপত্র যা সংশ্লিষ্ট দেশসমূহের নাগরিকদের মুক্তভাবে চলাচলের অনুমতি দেয়। ট্রান্স-তাসমান ট্রফি হচ্ছে - অস্ট্রেলিয়া ও নিউজিল্যান্ডের মধ্যকার টেস্ট সিরিজের নাম।